Решение на Общия съд (шести състав) от 15 септември 2021 г. — ADR Center/Комисия
(Дело T‑364/15)
„Финансова помощ — Обща програма „Основни права и правосъдие“ за периода 2007—2013 г. — Специална програма „Гражданско правосъдие“ — Жалба за отмяна — Решение, което е изпълнително основание — Споразумения за отпускане на безвъзмездни средства — Възстановяване на част от изплатената финансова помощ — Установителен иск — Арбитражна клауза — Непреодолима сила — Допустими разходи — Пропорционалност — Задължение за мотивиране“
1.      Жалба за отмяна — Компетентност на съда на Съюза — Обхват — Съдебен контрол по отношение на решение на Комисията, което представлява изпълнително основание за целите на събирането на вземане — Компетентност да се разгледат както основанията, с които се оспорва законосъобразността на такова решение, така и основанията, изведени от нарушение на договорните задължения, във връзка с които е прието решението — Зачитане на правото на ефективна съдебна защита
(членове 263 ДФЕС и 272 ДФЕС; член 47 от Хартата на основните права на Европейския съюз; член 79, параграф 2 от Регламент № 966/2012 на Европейския парламент и на Съвета)
(вж. т. 61 и 106)
2.      Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта — Финансиране, което покрива само действително направените разходи — Доказване на декларираните разходи — Липса — Недопустими разходи
(член 317 ДФЕС)
(вж. т. 71—73 и 75)
3.      Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта — Финансиране, което покрива само действително направените разходи — Доказване на декларираните разходи — Разпределяне на доказателствената тежест
(член 317 ДФЕС)
(вж. т. 74 и 82)
4.      Жалби за отмяна — Основания — Злоупотреба с власт — Понятие
(член 263 ДФЕС)
(вж. т. 119)
5.      Право на Европейския съюз — Принципи — Пропорционалност — Критерии за преценка
(Регламент № 966/2012 на Европейския парламент и на Съвета)
(вж. т. 119)
6.      Актове на институциите — Мотивиране — Задължение — Обхват
(член 296 ДФЕС)
(вж. т. 123 и 124)
Предмет
Искане на основание член 263 ДФЕС за отмяна на Решение C(2015) 3117 final на Комисията от 4 май 2015 г. относно възстановяването на част от финансовата помощ, изплатена на жалбоподателя в изпълнение на двете споразумения за отпускане на безвъзмездни средства, сключени в рамките на специалната програма „Гражданско правосъдие“, и от друга страна, искане да бъдат обявени за допустими разходите, които в това решение Комисията е обявила за недопустими
Диспозитив
1)
Отхвърля жалбата.
2)
ADR Center Srl понася направените от него съдебни разноски в главното и в обезпечителното производство.